[{"text_idx": "#000001", "text": "Mirai, la estonteco de futbalo\nNajtingalo sub la noktomeza suno"}, {"text_idx": "#000002", "text": "La aventuroj de Alicio en Mirlando"}, {"text_idx": "#000003", "text": "Se vi estas novulo pri mangaoj, ni rekomendas legi nian gvidilon."}, {"text_idx": "#000004", "text": "Oni malkovris grandan sekreton al deksep-jarag\u0302a Rukia Nanami, kiu j\u0302us translog\u0302ig\u0302is en la c\u0302emaran urbon kie siaj gepatroj konatig\u0302is antau\u0306 dudek jaroj."}, {"text_idx": "#000005", "text": "S\u0302ia patrino Lucia kaj ties amikoj, Hanon kaj Rina, estas veraj... sirenoj! Kaj ne ordinaraj sirenoj, sed sirenprincinoj regantaj la sep oceanojn."}, {"text_idx": "#000006", "text": "Rukia estas la nova princino de Nord-Pacifiko, kiu protektas la rozkoloran perlon, sed c\u0302i tiu malkovro alportos novan potencan malamikon el la mara profundo. Samtempe s\u0302i devos alfronti la problemojn de adoleska homa vivo, kiel ekzemple Kurosuna-n; tre mistera surfisto obsedata de sirenoj."}, {"text_idx": "#000010", "text": "Moderna klasikaj\u0302o, kiu revoluciis la mangaan g\u0302enron maho-s\u0302og\u0302o (au\u0306 magiaj knabinoj) fine de la 20a jarcento."}, {"text_idx": "#000011", "text": "Usagi Cukino estas iom mallerta kaj mallaborema mezlerneja studanto log\u0302anta en Tokia kvartalo, sed unutage s\u0302ia paca kaj senproblema vivo tute s\u0302ang\u0302ig\u0302as kiam parolanta kato certigas s\u0302in, ke s\u0302i estas Maristo Luno, unu el la batalistoj protektantaj la iaman reg\u0302landon Arg\u0302enta Milenio."}, {"text_idx": "#000013", "text": "Antau\u0306 jaroj, Genma Saotome promesis ke sia filo Ranma edzig\u0302us kun iu filino de Soun Tendo, posedanto de malnova luktosporta lernejo. Tamen, la filino elektita por edzinig\u0302i kun Ranma ne vere s\u0302atas la planon kaj, aldone, kiam la fama Ranma alvenas al la familidomo de Tendo... Li estas \u00abs\u0302i\u00bb!"}, {"text_idx": "#000014", "text": "Pro akcidento okazinta dum ili du vojag\u0302is tra C\u0302inio, ili estis por c\u0302iam malbenitaj danke al du sorc\u0302itaj akvofontoj, en kiuj ili banig\u0302is senscie. Nur per varma akvo Ranma povas reakiri sian originan viran formon, same kiel sia patro, kiu jen estas homo, jen turnig\u0302as en egan pandon. Nun la c\u0302efa tasko de Ranma estas ekgajni la koron de sia estonta edzino Akane, kaj ne enmiksig\u0302i en pli da bataloj kun aliaj svatig\u0302antoj!"}, {"text_idx": "#000016", "text": "Tamen, la ludanto de la Onioj estas la filino de la estro de la eksterteraj invadantoj: Lum, tre orgojla sed ankau\u0306 belega. Kion povas fari Ataru, kiam eksterterano surhavanta okulfrapan bikinon sekvas lin lernejen c\u0302iutage? La vivo de c\u0302i tiu malbons\u0302anca knabo neniam estis normala denove ekde la momento, en kiu li konis Lum-on."}, {"text_idx": "#000017", "text": "Mirai, la estonteco de futbalo"}, {"text_idx": "#000018", "text": "Post iuj eraroj dum matc\u0302o, promesplena futbalisto Mirai Todou estas malpromociita de la unua teamo de Futbalklubo Andaluzio al la rezerva teamo."}, {"text_idx": "#000019", "text": "Poste, Mirai estas implikita en s\u0302ipakcidento kaj estas savita de mistera homo, kiu instigas lin j\u0302eti sin en la oceanon. Kiam li vekig\u0302as, li trovig\u0302as en angla marborda vilag\u0302o nomata Durhamo... en la jaro 1887: la au\u0306roro de profesia futbalo."}, {"text_idx": "#000020", "text": "Tie, malalta junulo defendas lin kontrau\u0306 la polico kaj, post kontroli la mirigajn futbalajn kapablojn de Mirai, li petas ke Mirai alig\u0302u al la teamo de Durhamo."}, {"text_idx": "#000021", "text": "La teamo celas ekpartopreni en la unua profesia ligo el la mondo... Sed kio povas klarigi tiun tempvojag\u0302on? C\u0302u Mirai iam revenos al la 21a jarcento?"}, {"text_idx": "#000023", "text": "En Finnlando, tero de malvarmaj arbaroj kaj lagoj, Johano kaj Ravelin estas du intimaj fratoj, kiuj s\u0302atas pasigi tempon unu kun la alia en sia granda bieno."}, {"text_idx": "#000024", "text": "Dume, Stefanino estas ambicia virino, kiu ne kontentig\u0302as per sia laboro kiel servisto en la domo kaj revas ig\u0302i edzino de unu el la du ric\u0302aj junuloj. Tio signifas, ke s\u0302i devas apartigi la fratan paron iel ajn."}, {"text_idx": "#000025", "text": "Sed ununokte la patro de Johano kaj Ravelin forpasas dum au\u0306tomobila akcidento. Poste, la afliktitaj fratoj renkontas ens\u0302lositan silentan knabinon, kiu kreskis aparta de c\u0302io kaj c\u0302iuj... Krom de la patro de la junuloj, kiu estis la sola homo, kiu sciis pri s\u0302ia ekzisto. Kiu s\u0302i estas? Proksimig\u0302as longa kaj frida vintro."}]